# **หน้าปก** [Cover]

**พิธีทางศาสนาของบาไฮ**

[Bahá’í Religious Ceremonies]

|  |
| --- |
| C:\Users\Vaughan\AppData\Local\Microsoft\Windows\INetCache\Content.Word\image-devotional-gatherings-02.jpg |

# **สารบัญ** [Table of Contents]

[หน้าปก [Cover] 1](#_Toc481951006)

[สารบัญ [Table of Contents] 2](#_Toc481951007)

[พิธีทางศาสนาของบาไฮ [Bahá’í Religious Ceremonies] 3](#_Toc481951008)

[1 พิธีศาสนาที่เรียบง่ายของบาไฮ [Simplicity of Bahá’í Ceremonies] 4](#_Toc481951009)

[2 พิธีสวดอธิษฐาน พิธีสมรสและพิธีฝังศพ [Prayer, Marriage and Burial] 5](#_Toc481951010)

[3 พิธีวันศักดิ์สิทธิ์ของบาไฮ [Bahá’í Holy Days] 7](#_Toc481951011)

|  |
| --- |
| C:\Users\Vaughan\AppData\Local\Microsoft\Windows\INetCache\Content.Word\australian-temple-choral-festival-photo.jpg |
| การอธิษฐานที่โบสถ์ศาสนาบาไฮซิดนีย์ประเทศออสเตรเลีย |

[เว็บไซต์อย่างเป็นทางการ  
ของชุมชนบาไฮประเทศไทย](http://www.bahai.or.th/)

[International Bahá’í Website  
in English and other languages](http://www.bahai.org/)

ฉบับแปลอย่างไม่เป็นทางการ (เมษายน 2560)

[Provisional Translation (April 2017)]

**ศาสนาบาไฮ**

# **พิธีทางศาสนาของบาไฮ** [Bahá’í Religious Ceremonies]

การทำพิธีทางศาสนาสะท้อนถึงความเชื่อของผู้ทำหรือเข้าร่วมพิธีเกี่ยวกับสิ่งที่สูงส่งหรือศักดิ์สิทธิ์ที่อยู่เหนือมนุษย์ ซึ่งแตกต่างกันในแต่ละศาสนาหรือแต่ละกลุ่มแต่ละนิกาย และมักมีนักบวชหรือพระเป็นผู้นำพิธี ความแตกต่างนี้มีความหลากหลายมากยิ่งขึ้นเมื่อมีการแต่งเติม จนอาจกลายเป็นพิธีที่ซับซ้อน รุงรังไปด้วยขั้นตอนและรายละเอียดมากมาย ซึ่งอาจทำให้ผู้ร่วมพิธีมัวแต่พะวงอยู่กับขั้นตอนรายละเอียดเหล่านี้ จนทำให้จุดประสงค์ของการทำพิธีลืมเลือนไป และอาจค่อยๆ เสื่อมถอยไปเป็นความงมงาย เช่นบางคนไปทำบาปอะไรมาแล้วก็มาทำพิธีกรรมทางศาสนาโดยเชื่อว่าทำแล้วจะช่วยล้างบาปหรือสะเดาะเคราะห์ได้ หรือทำพิธีกรรมบางอย่างแล้วจะช่วยให้ตนมีโชคลาภวาสนา

|  |  |
| --- | --- |
| C:\Users\Vaughan\AppData\Local\Microsoft\Windows\INetCache\Content.Word\image-praying-04.jpg | C:\Users\Vaughan\AppData\Local\Microsoft\Windows\INetCache\Content.Word\image-praying-02.jpg |

|  |  |
| --- | --- |
| C:\Users\Vaughan\AppData\Local\Microsoft\Windows\INetCache\Content.Word\image-praying-11.jpg | C:\Users\Vaughan\AppData\Local\Microsoft\Windows\INetCache\Content.Word\image-praying-05.jpg |

|  |  |
| --- | --- |
| C:\Users\Vaughan\AppData\Local\Microsoft\Windows\INetCache\Content.Word\image-praying-03.jpg | C:\Users\Vaughan\AppData\Local\Microsoft\Windows\INetCache\Content.Word\image-praying-06.jpg |

|  |
| --- |
| อธิษฐาน |

## **1 พิธีศาสนาที่เรียบง่ายของบาไฮ** [Simplicity of Bahá’í Ceremonies]

พิธีของศาสนาบาไฮนั้นเรียบง่าย เป็นไปตามที่พระศาสดากำหนดไว้ให้บาไฮศาสนิกชนปฏิบัติเป็นสัญลักษณ์และเพื่อความเป็นระเบียบเรียบร้อย ซึ่งเปิดให้มีความยืดหยุ่น และปรามมิให้ทำพิธีที่เรียบง่ายเหล่านี้กลายเป็นพิธีที่ยุ่งยากซับซ้อน สภายุติธรรมสากลชี้แจงไว้ว่า :

*....ศาสนาบาไฮมีกฎพื้นฐานและพิธีที่เรียบง่ายจำนวนหนึ่งที่พระบาฮาอุลลาห์บัญญัติไว้ และคำสอนบาไฮเตือนไว้ว่าอย่าทำให้พิธีเรียบง่ายเหล่านี้กลายเป็นแบบแผนหรือพิธีที่ตายตัว โดยเติมรูปแบบหรือวิธีปฏิบัติที่มนุษย์คิดขึ้นมาเอง พิธีกรรมในศาสนาอื่นมักประกอบด้วยพิธีปฏิบัติที่มีรายละเอียดซับซ้อน.....ทำพิธีโดยนักบวช ในการปฏิบัติตามกฎพื้นฐานของศาสนาของเรา มิตรสหายควรรักษามาตรฐานของความเรียบง่ายที่สุดเสมอ และยืดหยุ่นในเรื่องรายละเอียด [[1]](#footnote-1)*

สภายุติธรรมสากล

พิธีทางศาสนาที่มีรายละเอียดที่เคร่งครัดนั้นดูเหมือนว่าจำเป็นและมีประโยชน์ในการกำกับความรู้สึกนึกคิดและการปฏิบัติตนในพิธีของเหล่าศาสนิกชนในอดีต แต่ในยุคใหม่แห่งความรู้แจ้งทางปัญญานี้ พิธีเช่นนี้นอกจากไม่จำเป็นแล้วยังมีแนวโน้มที่จะก่อให้เกิดการแตกสามัคคี พระอับดุลบาฮาทรงกล่าวไว้ว่า :

*ศาสนาทั้งปวงในปัจจุบันร่วงลงไปในวิธีปฏิบัติที่งมงาย ไม่สอดคล้องกับหลักธรรมที่แท้จริงของคำสอนที่ตนแถลงไขและการค้นพบทางวิทยาศาสตร์ในสมัยของตน ผู้นำศาสนาหลายคนหันมาเชื่อว่า ความสำคัญของศาสนาอยู่ที่การยึดถือความเชื่อที่ห้ามสงสัยบางอย่างชุดหนึ่งและการประกอบพิธีและพิธีกรรม พวกที่ผู้นำศาสนาอ้างว่าจะให้การรักษาก็ถูกสอนให้เชื่อเช่นนี้ และยึดติดรูปแบบเปลือกนอกเหล่านี้อย่างเหนียวแน่น โดยสำคัญเปลือกนอกผิดว่าเป็นสัจธรรมเนื้อใน ทีนี้รูปแบบและพิธีกรรมเหล่านี้แตกต่างกันในโบสถ์ต่างๆ และในหมู่นิกายที่ต่างกัน และถึงกับขัดกัน จึงก่อให้เกิดความร้าวฉาน ความเกลียดชัง และแตกสามัคคี [[2]](#footnote-2)*

พระอับดุลบาฮา

## **2 พิธีสวดอธิษฐาน พิธีสมรสและพิธีฝังศพ** [Prayer, Marriage and Burial]

พระบ๊อบ พระบาฮาอุลลาห์และพระอับดุลบาฮา ทรงลิขิตบทอธิษฐานไว้มากมาย ซึ่งถือเป็นความพิเศษอีกอย่างหนึ่งสำหรับยุคศาสนาใหม่นี้ที่มีบทอธิษฐานที่พระศาสดาลิขิตไว้ให้สวด โดยที่ศาสนิกชนไม่ต้องคิดและเขียนบทสวดมนต์ขึ้นมากันเอง บทอธิษฐานเหล่านี้ซึ่งเป็นพระวจนะที่มีพลังอำนาจ ให้ไว้สำหรับสวดเป็นการส่วนตัวและเวลามาชุมนุมกันในโอกาสต่างๆ ซึ่งบาไฮจะเลือกสวดบทอธิษฐานที่เหมาะสมกับโอกาส บาไฮไม่มีพิธีในการสวดบทอธิษฐานเป็นส่วนใหญ่ แต่มักจะทำในท่านั่งที่สำรวมเรียบง่าย ยกเว้นบทอธิฐานบังคับประจำวันและบทอธิษฐานสำหรับผู้ที่ถึงแก่กรรมที่มีข้อกำหนดกำกับการสวด :

*สิ่งสำคัญที่ควรระลึกไว้คือ ยกเว้นบทอธิษฐานบังคับที่เจาะจงบางบท พระบาฮาอุลลาห์ไม่ได้ให้คำวินิจฉัยที่เข้มงวดหรือพิเศษในเรื่องของการบูชา ไม่ว่าในโบสถ์หรือที่อื่น การอธิษฐานโดยสาระแล้วคือการสนทนาระหว่างมนุษย์และพระผู้เป็นเจ้า และดังนั้นอยู่เหนือรูปแบบและสูตรพิธีกรรมทั้งปวง [[3]](#footnote-3)*

ท่านโชกิ เอฟเฟนดิ

*ท่านขอแนะนำคุณให้ใช้แต่บทอธิษฐานบังคับบทสั้นตอนกลางวัน บทนี้ไม่มีการคุกเข่าและกำหนดเงื่อนไขเพียงว่า ขณะที่สวดให้ศาสนิกชนหันหน้าไปยังอัคคาที่ซึ่งพระบาฮาอุลลาห์ถูกฝัง นี้เป็นสัญลักษณ์ทางกายของสภาวะที่เป็นจริงภายใน ดังเช่นพืชเหยียดตัวออกหาแสงอาทิตย์และได้รับชีวิตและการเติบโต เช่นกันเราหันหัวใจไปหาพระผู้สำแดงองค์ของพระผู้เป็นเจ้านั่นคือพระบาฮาอุลลาห์เมื่อเราอธิษฐาน และระหว่างการสวดบทอธิษฐานบทสั้นนี้เราหันหน้าไปยังสถานที่ที่ธุลีของพระองค์นอนอยู่บนโลกนี้ เป็นสัญลักษณ์ของสิ่งที่ทำอยู่ภายในจิตใจ [[4]](#footnote-4)*

ท่านโชกิ เอฟเฟนดิ

การสวดบทอธิษฐานบังคับประจำวัน กำหนดให้ชำระล้างมือและใบหน้าด้วยน้ำสะอาดก่อน จากนั้นยืนยกมือขึ้นทั้งสองข้างโดยหันหน้าไปยังเกบเบร (พระสถูปของพระบาฮาอุลลาห์ที่เมืองอัคคา อิสราเอล) เป็นสัญลักษณ์ประหนึ่งพฤกษาหันเข้าหาแสงอาทิตย์

ส่วนพิธีฝังศพบาไฮกำหนดให้สวดบทอธิษฐานสำหรับผู้ที่ล่วงลับไปโดยการยืนกันเป็นหมู่หน้าหลุมฝังศพ และมีบาไฮคนหนึ่งเป็นผู้สวด โดยไม่จำเป็นต้องหันหน้าไปยังเกบเบร :

*เกี่ยวกับพิธีฝังศพ : นี้เป็นเรื่องง่ายที่สุด เนื่องด้วยมีเพียงการสวดอธิษฐานเป็นหมู่ก่อนการฝังศพ!...ธรรมสภาแห่งชาติของคุณควรระวังอย่างยิ่งเพื่อมิให้มีการรับหรือบังคับใช้ขั้นตอนวิธีการแบบเดียวกันหรือพิธีกรรมแก่มิตรสหายในเรื่องนี้ อันตรายในเรื่องนี้เช่นเดียวกับกรณีอื่นๆ เกี่ยวกับการบูชาของบาไฮคือ ระบบที่ตายตัวหรือพิธีกรรมและวิธีปฏิบัติที่เคร่งครัดก่อตัวขึ้นมาในหมู่ศาสนิกชน ความเรียบง่ายและความยืดหยุ่นที่สุดคือสิ่งที่ควรถือปฏิบัติ... [[5]](#footnote-5)*

ท่านโชกิ เอฟเฟนดิ

|  |  |
| --- | --- |
| C:\Users\Vaughan\AppData\Local\Microsoft\Windows\INetCache\Content.Word\bahai-funeral-01.jpg | C:\Users\Vaughan\AppData\Local\Microsoft\Windows\INetCache\Content.Word\image-funeral-02-kana.jpg |
| พิธีฝังศพ | |

สำหรับพิธีสมรสบาไฮมีเงื่อนไขกำหนดไว้ว่า ให้มีพยานที่เชื่อถือได้สองคนที่เป็นที่ยอมรับของธรรมสภาบาไฮ ให้เจ้าบ่าวและเจ้าสาวปฏิญาณตนว่า*“เราทุกคนจะยึดถือพระประสงค์ของพระผู้เป็นเจ้าอย่างแท้จริง”* ส่วนรายละเอียดอื่นเปิดกว้างไว้เพื่อความยืดหยุ่นสำหรับคู่บ่าวสาวในแต่ละสังคมแต่ละวัฒนธรรม แต่ต้องไม่ทำสิ่งที่ขัดกับบทบัญญัติของศาสนา เช่น ไม่มีเลี้ยงสุราในพิธีสมรสบาไฮ ดังนั้นพิธีสมรสบาไฮอาจมีจำนวนคนขั้นต่ำแค่เพียงสี่คนคือ เจ้าบ่าว เจ้าสาวและพยานอีกสองคน หรืออาจมีคนนับร้อย

|  |  |
| --- | --- |
| C:\Users\Vaughan\AppData\Local\Microsoft\Windows\INetCache\Content.Word\bahai-wedding-01.jpg | C:\Users\Vaughan\AppData\Local\Microsoft\Windows\INetCache\Content.Word\image-wedding-zimbabwe.jpg |
| พิธีสมรส | |

## **3 พิธีวันศักดิ์สิทธิ์ของบาไฮ** [Bahá’í Holy Days]

บาไฮมาชุมนุมกันในวันศักดิ์สิทธิ์ของศาสนาและมีการสวดมนต์ร่วมกันอย่างเรียบง่ายโดยไม่มีพิธีที่ยุ่งยาก วันศักดิ์สิทธิ์ตามปฏิทินของศาสนาบาไฮมี 9 วันที่บาไฮควรหยุดงาน ในจำนวน 9 วันนี้นอว์รูซ 21 มีนาคมซึ่งเป็นวสันตวิษุวัต (จุดโคจรที่โลกมีเวลากลางคืนและกลางวันเท่ากัน) คือวันที่บาไฮมาฉลองปีใหม่กัน อีกแปดวันศักดิ์สิทธิ์สัมพันธ์กับพระศาสดาคู่ ซึ่งบาไฮจะมาชุมนุมเพื่อสวดมนต์ร่วมกันโดยมีข้อกำหนดให้หันหน้าไปยังพระสถูปของพระศาสดาขณะสวด

ตามปีสุริยคติวันประสูติของพระบ๊อบคือ 20 ตุลาคมและของพระบาฮาอุลลาห์คือ 12 พฤศจิกายน แต่ตามปีจันทรคติวันประสูติของทั้งสองพระองค์จะติดกัน กล่าวคือวันประสูติของพระบ๊อบนำมาก่อนวันประสูติของพระบาฮาอุลลาห์หนึ่งวัน ซึ่งเรียกว่าวันประสูติคู่ ปัจจุบันนี้ (นับตั้งแต่ปี พ.ศ. 2558 (ค.ศ. 2015)) สภายุติธรรมสากลกำหนดให้โลกบาไฮทำการฉลองหรือรำลึกวันประสูติของทั้งสองพระองค์ติดกันสองวันตามปีจันทรคติ ส่วนวันศักดิ์สิทธิ์อื่นยังคงทำการรำลึกตามปีสุริยคติ

|  |  |  |  |
| --- | --- | --- | --- |
|  | **วันที่** | **เดือน** | **วันศักดิ์สิทธิ์ของบาไฮ** |
| 1. | 21 | มีนาคม | วันนอว์รูซ (ปีใหม่) |
| 2. | 21 | เมษายน | วันที่พระบาฮาอุลลาห์เสด็จมายังอุทยานเรซวาน พ.ศ. 2406 (ค.ศ. 1863) |
| 3. | 29 | เมษายน | วันที่ครอบครัวของพระบาฮาอุลลาห์ตามพระองค์มายังอุทยานเรซวาน พ.ศ. 2406 (ค.ศ. 1863) |
| 4. | 2 | พฤษภาคม | วันที่พระบาฮาอุลลาห์ฮาอุลลาห์เสด็จออกจากอุทยานเรซวาน พ.ศ. 2406 (ค.ศ. 1863) |
| 5. | 23 | พฤษภาคม | วันประกาศศาสนาของพระบ๊อบในปี พ.ศ. 2387 (ค.ศ. 1844) |
| 6. | 29 | พฤษภาคม | วันเสด็จขึ้นสู่สวรรค์ของพระบาฮาอุลลาห์ ในปี พ.ศ. 2435 (ค.ศ. 1892) |
| 7. | 9 | กรกฎาคม | วันที่พระบ๊อบถูกประหารชีวิต ในปี พ.ศ. 2393 (ค.ศ. 1850) |
| 8. | 20 | ตุลาคม | วันประสูติของพระบ๊อบ ในปี พ.ศ. 2362 (ค.ศ. 1819) |
| 9. | 12 | พฤศจิกายน | วันประสูติของพระบาฮาอุลลาห์ ในปี พ.ศ. 2360 (ค.ศ. 1817) |

นอกจากนี้ยังมีวันศักดิ์สิทธิ์อีกสองวันที่สัมพันธ์กับพระอับดุลบาฮาซึ่งบาไฮไม่ต้องหยุดงาน แต่จะมาชุมนุมสวดมนต์ร่วมกัน เนื่องด้วยพระอับดุลบาฮาไม่ต้องการให้รำลึกถึงวันสมภพของพระองค์ซึ่งตรงกับวันประกาศศาสนาของพระบ๊อบ พระอับดุลบาฮาจึงกำหนดวันแห่งพระปฏิญญาเพื่อรำลึกแทน

|  |  |  |  |
| --- | --- | --- | --- |
|  | **วันที่** | **เดือน** | **วันศักดิ์สิทธิ์ของบาไฮ** |
| 10. | 26 | พฤศจิกายน | วันแห่งพระปฏิญญา |
| 11. | 28 | พฤศจิกายน | วันเสด็จขึ้นสู่สวรรค์ของพระอับดุลบาฮา พ.ศ. 2464 (ค.ศ. 1921) |

เทศกาลเรซวานอยู่ระหว่างวันที่ 21 เมษายน-2 พฤษภาคม คือช่วงเวลาที่ครอบคลุมวันศักดิ์สิทธิ์สามวัน เป็นช่วงเวลาที่พระบาฮาอุลลาห์เสด็จมาพำนักอยู่ในอุทยานเรซวานเพื่อประกาศพันธกิจของพระองค์ในแบกแดดในปี พ.ศ. 2406 (ค.ศ. 1863) นอกจากจะเป็นโอกาสสำหรับบาไฮมาชุมนุมสวดมนต์ร่วมกันในวันศักดิ์สิทธิ์ทั้งสามวันนี้แล้ว เทศกาลเรซวานนี้ซึ่งถือเป็นเทศกาลที่ศักดิ์สิทธิ์ที่สุดของบาไฮ ยังมีจุดประสงค์ทางด้านบริหารสำหรับระบบโลกใหม่ของพระบาฮาอุลลาห์ด้วย เพราะเป็นช่วงเวลาสำหรับการเลือกตั้งธรรมสภาท้องถิ่น ธรรมสภาแห่งชาติ และสภายุติธรรมสากล

|  |
| --- |
| C:\Users\Vaughan\AppData\Local\Microsoft\Windows\INetCache\Content.Word\photos-twin-holy-days-01.png |
| วันเฉลิมฉลองวันประสูติคู่: วันประสูติของพระบาฮาอุลลาห์และวันประสูติของพระบ๊อบ |

ที่ควรชี้แจงเพิ่มเติม ณ ที่นี้คือตามที่ถือปฏิบัติมาแต่เดิม ชุมชนบาไฮในบางประเทศเช่นในตะวันออกกลางจะทำการรำลึกวันศักดิ์สิทธิ์ตามปฏิทินจันทรคติ ส่วนชุมชนบาไฮที่อื่นจะทำการรำลึกตามปฏิทินสุริยคติ จนกระทั่งในปี พ.ศ. 2557 (ค.ศ. 2014) สภายุติธรรมสากลได้ประกาศให้ประชาคมโลกบาไฮเริ่มต้นใช้ปฏิทินบาดีตั้งแต่ปี พ.ศ. 2558 (ค.ศ. 2015) เป็นต้นไป เพื่อให้ชุมชนบาไฮทุกแห่งทำการรำลึกวันศักดิ์สิทธิ์ตรงกันทั่วโลก ในปฏิทินบาดีนี้วันปีใหม่นอว์รูซบางปีอาจตรงกับวันที่ 20 มีนาคม แทนที่จะเป็น 21 มีนาคมที่ชุมชนบาไฮยึดถือกันมาแต่เดิม เพราะตามที่พระบาฮาอุลลาห์อธิบายไว้ในคีตาบีอัคดัสว่า *“เทศกาลนอว์รูซตรงกับวันที่ดวงอาทิตย์เข้าสู่จักรราศีแอรี (วสันตวิษุวัตในซีกโลกตอนเหนือ) แม้ว่าจะเกิดขึ้นไม่ถึงหนึ่งนาทีก่อนดวงอาทิตย์ตก” [[6]](#footnote-6)* และในปี พ.ศ. 2557 (ค.ศ. 2014) สภายุติธรรมสากลได้วินิจฉัยให้เตหะรานซึ่งเป็นเมืองเกิดของพระบาฮาอุลลาห์ เป็นตำแหน่งบนพิภพในการกำหนดวันนอว์รูซ

หากปีไหนดวงอาทิตย์เข้าสู่จักรราศีแอรีก่อนที่จะตกที่เมืองเตหะรานของวันที่ 20 มีนาคม ปฏิทินบาดีจะถือว่าปีนั้นนอว์รูซตรงกับวันที่ 20 มีนาคม แต่ถ้าปีไหนดวงอาทิตย์เข้าสู่จักรราศีแอรีหลังดวงอาทิตย์ตกที่เตหะรานของวันที่ 20 มีนาคม ปฏิทินบาดีจะถือว่าปีนั้นนอว์รูซตรงกับวันที่ 21 มีนาคม เพราะการนับวันของศาสนาบาไฮเริ่มต้นวันใหม่หลังดวงอาทิตย์ตกดิน ซึ่งส่งผลให้วันศักดิ์สิทธิ์อื่นๆ และวันที่หนึ่งของแต่ละเดือนบาไฮ รวมทั้งอัยยัมมีฮา [[7]](#footnote-7) จะต่างกันหนึ่งวัน เช่นในปีที่นอว์รูซตรงกับวันที่ 20 มีนาคม วันประกาศศาสนาของพระบ๊อบจะเป็นวันที่ 23 พฤษภาคม แต่ในปีที่นอว์รูซตรงกับวันที่ 21 มีนาคม วันประกาศศาสนาของพระบ๊อบจะเป็นวันที่ 24 พฤษภาคม

|  |  |
| --- | --- |
| C:\Users\Vaughan\AppData\Local\Microsoft\Windows\INetCache\Content.Word\photo-ayyamiha-02.jpg | C:\Users\Vaughan\AppData\Local\Microsoft\Windows\INetCache\Content.Word\image-ayyamiha-01.jpg |
| การชุมนุมอัยยัมมีฮา | |

1. *Lights of Guidance*, พ.ศ. 2526 (ค.ศ. 1983), No. 292 [↑](#footnote-ref-1)
2. *Paris Talks*, p. 143 [↑](#footnote-ref-2)
3. *Lights of Guidance*, พ.ศ. 2526 (ค.ศ. 1983), No. 897 [↑](#footnote-ref-3)
4. *Lights of Guidance,* พ.ศ. 2526 (ค.ศ. 1983), No. 890 [↑](#footnote-ref-4)
5. *Lights of Guidance,* พ.ศ. 2526 (ค.ศ. 1983), No. 440 [↑](#footnote-ref-5)
6. *Kitáb-i-Aqdas,* Questions and Answers No. 35 [↑](#footnote-ref-6)
7. เทศกาลแห่งการต้อนรับขับสู้ การกุศลและการให้ของขวัญเป็นช่วงเวลาสี่วันก่อนการถือศีลอด หรือห้าวันในปีอธิกสุรทินที่เดือนกุมภาพันธ์มี 29 วัน [↑](#footnote-ref-7)